Det hvite hus (Moskva)

Det hvite hus er en regjeringsbygning i Moskva i Russland. Arkitekter var Dmitrij Tsjetsjulin og P. Sjteller som brukte Tsjetsjulins utkast til Aeroflot-bygningen fra 1934 som utgangspunkt. Byggearbeidene ble startet i 1965 og fullført i 1981. 

Bygningen ble benyttet av det russiske parlamentet frem til krisen 3. oktober 1993 da et opprør førte til at bygningen ble beleiret og beskutt med artilleri, som resulterte i en stor brann.

Det reformerte parlamentet, kjent som Dumaen, ble valgt i 1994 og flyttet inn i en annen bygning i gaten Okhotnyj Rjad.

Det hvite hus ble renovert og inneholder nå kontorer for den russiske regjeringen.

Referanser

Byggverk i Moskva
Lovgivningsbygninger
Severdigheter i Moskva
Byggverk fullført i 1981
1981 i Sovjetunionen